Magyar Footgolf 88 győztes a Junior Footgolf Kupán - Magyar Footgolf
Magyar Footgolf / Hírek / 88 győztes a Junior Footgolf Kupán
88 győztes a Junior Footgolf Kupán
2019-05-01 pressHírek
Fantasztikusan előkészített pálya fogadta azt a közel száz fiatalat, akik öt korosztályban mérték össze tudásukat a monori footgolf pályán. Négyüknek az a csodálatos érzés is megadatott, hogy egy lövésből találtak a lyukba. Szerdán mindenki csak nyert, aki részese volt az élménynek.
A monori Paplapos Golf Club adott otthont a Junior Footgolf Kupának, ahol 88 utánpótláskorú játékos állt az elrúgók mögé. A szeles, de esőmentes, hol borús, hol napos időben rendezett tornán több rutinos játékos scorerként segítette a sportággal való ismerkedést. A fiatalok hamar felvették a ritmust és szebbnél szebb megoldásokat választva jelezték, van bennük potenciál és a jövőben biztosan megnehezítik majd a mostani élmezőny dolgát.
Bihercz Bálint, Kókai Bence, Bucsák Mihály és Szabó Máté Zsolt (utóbbi kétszer is!) megcsinálta azt, amire más játékos éveket vár vagy sosem jön össze, azaz a kezdőrúgásból a lyukba találtak.
A Junior Footgolf Kupa idén is elérte célját, a jó hangulatú versengésen kívül több fiatallal megismertette a sportágat.
Junior Footgolf Kupa 2019
U7-U8-U9 korosztály
1. Bucsák Mihály – FTC – 64
2. Dömény Norbert – FTC – 70
3. Juhász Gergő – FTC – 73
U10-U11 korosztály
1. Pacsó Milán – FTC – 64
2. Szabó Máté Zsolt – PÉCEL SE – 67
3. Palásti Dávid – FTC – 69
U12-U13 korosztály
1. Krstóf Márk – ÉRDI VSE – 66
2. Szinte Ármin – ROYAL – 67 (szétrúgás után)
3. Bán Gergő – FTC – 67 (szétrúgás után)
U14-U15 korosztály
1. Nagy Vivien – HHFGSE – 60
2. Németh Áron – FTC – 61
3. Kókai Bence – ROYAL – 63
U16-U17-U18 korosztály
1. Felde Márk – ÉRDI VSE – 57
2. Solti László – TEHETSÉG SE – 62
3. Pintér Olivér – ÉRDI VSE – 67
Hole in one: 7. szakasz, Kókai Bence
Hole in one: 7. szakasz, Bihercz Bálint
Hole in one: 7. szakasz, Szabó Máté Zsolt
Hole in one: 5. szakasz, Szabó Máté Zsolt
Hole in one: 5. szakasz, Bucsák Mihály
footgolfjuniormonor